ไฟแนนซ์ทูเดย์
โดย...ต้นหลิว
11 ส.ค. 2558

โดย...ต้นหลิว
...ปลัดคลัง รังสรรค์ ศรีวรศาสตร์ หน้าตาสดใสในงานสัมมนาที่เขาใหญ่ ถามว่ามีแผนจะทำอะไรหลังเกษียณอีก 2 เดือน ตอนนี้ยังไม่รู้ แต่ถามว่าจะมาเป็น รมต.หรือไม่ ปลัดปฏิเสธเสียงหลง บอกยังไม่เห็นมีใครมาทาบทามสักราย
...การสรรหาเอ็มดีหน่วยงานรัฐเดี๋ยวนี้ไม่ใช่เรื่องง่ายๆ เพราะยุค คสช.ไม่ใช่ยุคที่จะมาหาประโยชน์กันสบายๆ 
แต่บางทีที่ยากอาจเป็นเพราะตัวบุคคลที่ไม่ผ่านเงื่อนไขเอง เช่น ห้ามเป็นกรรมการในบริษัทที่มีประโยชน์ได้เสียเกี่ยวข้องกับองค์กรที่ลงสมัครภายใน 3 ปี หรือมีพฤติกรรมที่ส่อถึงการทุจริตมาก่อน 
หากเข้าข่ายแบบนี้แล้ว ต่อให้เข้าตาแค่ไหนก็อาจต้องโบกมือบ๊ายบาย เริ่มนับหนึ่งสรรหากันใหม่นะนายจ๋า